דויד פרץ

דויד פרץ (נולד ב-6 באוגוסט 1970) הוא זמר-יוצר ישראלי, מוזיקאי, טכנאי סאונד, מפיק מוזיקלי, חוקר, מרצה, עיתונאי ושדרן רדיו. כמו כן לאורך השנים פרץ יזם והיה שותף ביוזמות תרבות ומוזיקה בבאר שבע והדרום. פרץ נולד בירושלים. בגיל צעיר עבר עם הוריו לבאר שבע, ובה הוא חי עד היום. במקביל ללימודיו בישיבה תיכונית החל לנגן בלהקות קטנות בעיר, בעיקר כגיטריסט. בתקופה זו פגש באלעד שופן, ומשיתוף הפעולה ביניהם צמחה להקת בלובנד (פרץ, אלעד שופן, יוחנן קרסל, יאיר שליידר וחגי נחתומי), שהוציאה אלבום אחד של רוק מלנכולי ב-1999 בחברת התקליטים LA4 והד ארצי. האלבום זכה לשבחי הביקורת. הלהקה הופיעה בפסטיבל נקסט בשנת 1999, ולאחר מכו יצאה למסע הופעות ברחבי הארץ. בהופעות אירחה הלהקה את יוסי בבליקי, ירמי קפלן, אבי בללי ועמיר לב. ב-2002 התפרקה בלובנד ופרץ יצא לקריירת סולו, כמפיק. ב-2002 ו-2003 הוציא פרץ עם בן צברי מהלייבל פאקט שני מיני אלבומים תחת השם "העברה: אופקים" בהם ביצעו גרסאות עבריות חופשיות לשירים של PAPA M ולשירי בלוז אמריקנים ישנים ועלומים. האלבום הראשון נקרא "קשת עגומה", והשני "מוות". ב-2004 לרגל יום הולדתו ה-74 של לאונרד כהן, הפיק פרץ, יחד עם גיא חג׳ג׳ ממגזין המוזיקה השרת העיוור, את פרויקט "שיר זר", שכלל אוסף שירים של אמנים אלטרנטיביים ישראלים שהקליטו גרסאות משלהם לשירי לאונרד כהן בתרגום לעברית. הפרויקט יצא כאלבום בו השתתפו, בין היתר, גבריאל בלחסן, שרון מולדאבי, רותם אור, שני קדר, וסגול 59. האלבום היה זמין להורדה מהאתר בחינם, אך הפצתו נאסרה עקב בעיית זכויות יוצרים. פרץ חיבר יחד עם אלעד שופן את פסקול סרטו של ערן קולירין - המסע הארוך, שיצא כאלבום ב-2004, והשתתפה בו גם הזמרת רות דולורס וייס ששרה את שיר הנושא "כשהלילה יורד". בשנים 2001–2009 היה חבר בלהקה היהודית-ערבית לנסס (LENSES) עם ג'ואן ספדי, אלעד שופן ואחרים, בה ניגן על בס, קלידים והיה אחראי להקלטה וההפקה של שלושת אלבומיהם. ב-2009 הלהקה הוציאה לרשת את אלבומה השלישי והאחרון, "Ahlan Byebye", והתפרקה. ב-2007 הוציא פרץ את אלבום הסולו הראשון שלו, "הייקו בלוז", במסגרת הלייבל Hiss Records. האלבום התקבל בביקורות נלהבות וזכה למכירות יפות. סמוך ליציאת הדיסק התפרקה הלהקה שליוותה אותו בהופעות ובהקלטות - "הייקו בלו (ז) בנד". [דרוש מקור] ב-2008, יצר פרץ פרויקט משותף עם המשורר אורי ברנשטיין, שבו הלחין ושר את שיריו של המשורר. הפרויקט ראה אור ב-2009 באלבום "כולם מעשים בודדים" על שם שורה מתוך השיר "מעל עננים". בשנת 2009 הצטרף פרץ להרכב האוונגרדי We Are Ghosts - פרויקט מוזיקה ספונטנית בהנהגת המוזיקאי והמפיק בנימין (מורפלקסיס) אסתרליס. האלבומים וההופעות זכו להתעניינות רבה בקרב קהל האינדי בישראל ומחוץ לה, ולוו בהופעות בישראל, ומסע הופעות בארצות הברית. מההופעות בארצות הברית ראה אור אלבום בשם "Miami". ב-2012 החל פרץ להוציא לאור את המוזיקה האינסטרומנטלית שיצר. באותה שנה יצא האלבום הראשון בסדרת ״הפרעת קשב״ שנקרא Concerta. ב-2014 הוזמן פרץ ליצור מוזיקה לאירוע שלציון 50 שנה לאנדרטת חטיבת הנגב. היצירה ראתה אור במיני אלבום בשם ״אנדרטה״. הרקדנית היפנית יוקו אימזקה יצרה עבודת מחול לקטע - "Desert wave", ואמן הווידאו שמעון בוקשטיין, יצר מהמחול עבודת וידאו בשם - ״אנדרטה״. ב-2014 הוציא פרץ מיני אלבום בשם ״ציקלורמה״, שהוקלט במרכז הצעירים של באר שבע. ההקלטה תועדה גם בווידאו. בהקלטות השתתפו נדב אזולאי, איתי פרל, דודו חמד וגיל נמט. האמן אורי פרץ, יצר את עבודת הארט שליוותה את ההקלטות. ב-2016 ראה אור אלבום הסולו השני של פרץ, "ארץ שלא שם", יצא בחודש מרץ האלבום התמקד בחוויות החיים שמספק המרחב הדרומי. ב-2017 החל פרץ לעבוד בעיתון ישראל היום, תחילה בטור דעה בשם ״הזמן והמקום״, ובהמשך גם ככתב וצלם. ב-2017 הוזמן פרץ ליצור מוזיקה לאירוע 50 שנה למצפור ערד, של יגאל תומרקין. המוזיקה ראתה אור במיני אלבום בשם - Bird's-Eye Lookout ב-2019 יחד עם יוקו אימזקה ושמעון בוקשטיין, זכה פרץ בציון לשבח מפסטיבל jifa של מוזיאון הלובר בפריז, על עבודת הווידאו-מחול ומוזיקה - ״אנדרטה״. ב-2022 הציג פרץ את תערוכת הצילומים הראשונה שלו - דרום: איזון חוזר. ב-2023 הפך לחבר במועצת הפיס לתרבות ולאמנות. ב-2023 בעקבות פטירתו של יצחק קלפטר, הפיק פרץ יחד עם תימורה לסינגר, את ״אל הקצב אל הצלילים״ - אלבום מחווה ליצחק קלפטר (בהשתתפות שלום גד, ניר מהלמן, נובלס היל, שני דלאל, חשש אמיתי, נועה גלבוע, בנימין אסתרליס, יוחנן קרסל, נועה שמר, רועי חן) ב-2023 - הפיק פרץ את ״ישמח חתננו״, אלבום מחווה לדקלון, וכתבת מחווה בישראל היום, לרגל זכייתו של דקלון בפרס ישראל בתחום הזמר העברי. (בהשתתפות יוסי פיין, לבנת בן-חמו, שי נחייסי, ערן צור, יהוא ירון, נדב אזולאי, יוסי בבליקי, קורין אלאל, נועה שמר, עדי צברי, סגול 59, והילה זהרור) ב-2023 החל פרץ להגיש תוכנית רדיו אישית בגלי צה"ל, בשם "בין השמשות", בין השעות ארבע לחמש אחר הצהריים בימי שישי. ב-2024 - פרסם פרץ מאמר (יחד עם ד"ר מוטי גיגי) על ״יוסף בן ישראל, והיווצרות המוזיקה המזרחית ברדיו הישראלי״ בכתב העת המקוון מסגרות מדיה, של האגודה הישראלית לתקשורת. ב-2024 השתתף כצלם בתערוכה - אלבום דרום, מוזיאון פתח תקווה לאמנות במקביל לעבודה על האלבום של בלובנד, פרץ החל להתמקצע בתחום ההקלטות. האולפן הביתי שבו הוקלט "בלו בנד" הפך לאולפני סוף היקום, וסביבו קם הלייבל העצמאי קקטוס. מעבר להקלטות, פרץ שימש גם כמפיק מוזיקלי. עם האמנים שאיתם עבד פרץ בצורות ומסגרות שונות נמנים אלג'יר, גבריאל בלחסן, ערן צור, רונה קינן, סגול 59, פונץ', רות דולורס וייס, שרון מולדאבי, קורין אלאל, איתי בלטר, יאפים עם ג'יפים, פרויקט הגומייה, אריאל קליינר, הדרה לוין ארדי, להקת המשפחה, חגי נחתומי ו"כריכה רכה", מריונטה סול, עומרי לוי, הלהקה שלא הייתה, LENSES, טל אורן, אביעד הנדל, נועה שמר, אבי שושן, ירון בן עמי, ללקם, וקובי והב. ב-2010-2012 היה פרץ עמית בתוכנית מנהיגות חינוכית, במחזור י"ט במכון מנדל למנהיגות בירושלים. נוסף לכך פרץ פרסם בלוג בשם "יוצר השיר". החל מ-2017 הוא בעל טור שבועי בעיתון ישראל היום. פרץ פעיל ביצירת במות שונות לרוק אלטרנטיבי בבאר שבע וביישובי קצה אחרים, מגלה ומטפח מוזיקאים מקומיים, ומשמש "גנן תרבותי" לסצנות מוזיקה העצמאיות בדרום. עשייתו האומנותית החברתית והמקצועית בעשור האחרון שואבת השראה מחייו כיוצר בדרום הארץ. הוא משמש גם כמרצה למקצועות המוזיקה וההפקה המוזיקלית השונים במכללת BPM. לאורך השנים שיריו של פרץ זכו לגרסאות כיסוי רבות, בהן של רונה קינן, שרון מולדאבי, דניאלה ספקטור, רות דולורס וייס, יוסי בבליקי, נועה שמר, אליוט, עינב ג'קסון כהן, מעין ליניק, ניר מהלמן, נטע אמיר, אייל עצמון, יהונתן גולדברג. בלובנד (1999) הייקו בלוז (2007) כלם מעשים בודדים - משירי אורי ברנשטיין (2009) קונצרטה - אלבום אינסטרומנטלי, מסדרת הפרעת קשב (2012) ארץ שלא שם (2016) איקרוס - בלובנד (2000) העברה:אופקים - קשת עגומה (2002) העברה:אופקים - מוות (2003) חנוכלילי - שירי חנוכה מנוגנים על יוקולילי (2012) לכל אשה יש שם (2012) סוף העולם השני שלי (2012) אייריס - להקת אייריס (2014) המסע הארוך - (יחד עם אלעד שופן) פסקול לסרט של ערן קולירין (2004) אקולוקו - פסקול למשחק המחשב אקולוקו (2008) אחיי אתם - מוזיקה להצגת תיאטרון הבמה (2022) אמצעים וכוונות - פסקול לפודקסט - אמצעים וכוונות, של מכון עקבות. (2022) חללים - מוזיקה לבית חדש (2013) אנדרטה - מוזיקה לאירוע 50 שנה לאנדרטת חטיבת הנגב (2014ֿ) חמור עכשיו - מוזיקה לתערוכה - ״חמור עכשיו״, מוזיאון הנגב לאמנות (2015) מצפור - (בהשתתפות דניאלה תורג'מן) מוזיקה לאירוע 50 שנה ל״מצפור ערד״ של יגאל תומרקין בערד (2017) מדיה וקבצים בנושא דויד פרץ בוויקישיתוף דויד פרץ, ברשת החברתית פייסבוק דויד פרץ, במסד הנתונים הקולנועיים IMDb (באנגלית) דויד פרץ, באתר ספוטיפיי דויד פרץ, באתר MusicBrainz (באנגלית) דויד פרץ, באתר Discogs (באנגלית) דויד פרץ, דף שער בספרייה הלאומית דויד פרץ, באתר בנדקמפ דויד פרץ, באתר MOOMA (בארכיון האינטרנט) סרטונים בערוץ של דויד פרץ, באתר יוטיוב "יוצר השיר" - הבלוג של דויד פרץ דויד פרץ, בלייבל Hiss Records דויד פרץ, באתר qube ליאור בנדרסקי, ראיון: בין המיסיסיפי לבאר שבע, באתר Mooma, ארכיון האינטרנט בן שלו, קיצור תולדות הפופ, באתר הארץ, 13 במרץ 2007 אמיר שילה, ובינתיים, בדרום הרחוק, באתר הארץ, 7 באפריל 2007 נויה כוכבי, עכבר העיר אונליין, אורי ברנשטיין ודויד פרץ עוברים על החוקים, באתר הארץ, 11 באוקטובר 2009 פורץ דרך - ריאיון לעיתון כביש 40 דנה פרנק, "בארץ הזאת אין נורמליות", באתר nana10‏, 13 בינואר 2009 תימורה לסינגר, "לפעמים שיר הוא כמו בן אדם – רוצה יותר מדי" / שיחה עם דויד פרץ, באתר "סך הקול" (פורסם במקור בפורום "מוזיקה ישראלית" ב-ynet), 30 בדצמבר 2003 דויד פרץ, מבריחי השממה, באתר "המקום הכי חם בגיהנום", 6 בנובמבר 2014 הגיהנום תמיד חיכה בשקט: על איום החינוך המקצועי, מאמר באתר העוקץ עמית קלינג, ‏דויד פרץ רוצה להיות ברוס ספרינגסטין של באר שבע, באתר "Time Out ישראל", 14 במרץ 2016 בן שלו, אזור זמן אחר, באתר הארץ, 2 באוגוסט 2007 שרון אריאלי‏, שניים בפ', שניים בלב, באתר וואלה, 2 ביולי 2007 נטע אלכסנדר, עכבר העיר אונליין, הכי רחוק שאפשר מהמיינסטרים, באתר הארץ, 14 בנובמבר 2008 "קנטטה לפסנתר", ביקורת על המופע המשותף של דויד פרץ ואיתי בלטר בפסטיבל הפסנתר 2008, במגזין "קול הקמפוס" סער גמזו, להיות עצוב, באתר "העיר", תל אביב, 7 בספטמבר 2009 "דויד פרץ, בחור בשם ריי ואנשים אחרים, 14.4 במצפה רמון", ביקורת בפורום מוזיקה ישראלית בווי נט שיר זר - משירי לאונרד כהן בעברית, באתר השרת העיוור המסע הארוך – הוצאה מחודשת לפסקול, חלק א', מהבלוג "יוצר השיר" Lenses, באתר "בנדקמפ" לילך גביש, ככה יוצרים סצנה בבאר שבע, באתר "הבמה", 2007 "דויד פרץ - מכללת BPM". מכללת BPM. נבדק ב-2017-09-06. בלובנד, בבנדקמפ הייקו בלוז, בבנדקמפ "הייקו בלוז - דוד פרץ" - ביקורת על האלבום הייקו בלוז בבלוג "מר לוויתן" "דויד פרץ - "הייקו בלוז"" - ביקורת על האלבום הייקו בלוז באתר "הסקיצה+" "לטאה מוזיקלית: דויד פרץ בתיאטרון תמונע" - ביקורת על הופעת ההשקה של הייקו בלוז בבלוג "לטאת האמבט" כולם מעשים בודדים, בבנדקמפ ארץ שלא שם, בבנדקמפ העברה:אופקים - מוות להורדה חינמית וחוקית